બૉલીવુડના સુપરસ્ટાર શાહરુખ ખાન ફરી એક વાર ફરહાન અખ્તરના દિગ્દર્શન હેઠળ કામ કરવા જઈ રહ્યાં છે , તે પણ ડૉન 3માં , પણ આ વખતનો ડૉન નથી એમ કહેવાનો કે તેને 11 દેશોની પોલીસ શોધી રહી છે અને નથી એમ પણ કહેશે કે તેને જંગલી બિલાડીઓ બહુ પસંદ છે . મળતી માહિતી મુજબ હવે આ ડૉન શક્ય છે કે જીંસ - પેંટ ન પણ પહેરે અને મૉડર્ન ડાન્સ પણ ન કરે . શક્ય છે કે આ વખતે ડૉન ગુજરાતી બોલશે અને કદાચ ગરબા પણ રમે , કારણ કે આ વખતે ફરહાન અખ્તર પડદા ઉપર ગુજરાતી ડૉન રજૂ કરનાર છે કે જેના માટે તેઓ સ્ક્રિપ્ટ તૈયાર કરવામાં લાગેલા છે . તેઓ શાહરુખ ખાનને તૈયાર કરી ચુક્યાં છે અને તે માટે કિંગ ખાન પોતે પણ ઉત્સાહિત છે . કહે છે કે શાહરુખ ખાન આજકાલ ગુજરાતી વેશભૂષા તથા કલ્ચર પર ખાસ ધ્યાન આપી રહ્યાં છે . નોંધનીય છે કે ફરહાન અખ્તરે શાહરુખ ખાન સાથે ડૉન અને પછી ડૉન 2 બનાવી હતી . બંને ફિલ્મો સરેરાશ રહી હતી . શાહરુખે બંને ફૉર્મેટમાં એક્શન કિંગનો રોલ કર્યો હતે કે જેના વખાણ ભારત કરતા વિદેશોમાં વધુ થયા હતાં . જોઇએ ગુજરાતી અંદાજમાં કિંગ ખાન પડદા ઉપર કેવીક કમાલ કરે છે ?